
Bakgrunn

Mappevurdering er et satsningsområde både nasjonalt (jfr. UFDs Plan for digital kompetanse og Kvalitetsreformen) og på UiO (Strategi for fleksibel læring). DML ønsker å være synlige og aktive aktører i forbindelse med innføring og utvikling av mappevurdering ved UiO. Classfronter kan i dag gi teknologistøtte til mappevurdering.

DML har også fått signaler om at noen brukere ved UiO ønsker teknologi som kan støtte pedagogiske prosesser, men utenfor Classfronter. Vortex er allerede etablert som system for informasjonsbehandling/publisering på UiO-web’en, og både lærere og administrativt personale kjenner teknologien fra før. Vi ønsker å utvikle Vortex som en alternativ teknologi til Classfronter i mappevurderingssammenheng.

Formøte med SAUS
SAUS ble invitert av DML-gruppen til samtenking om muligheter for å utvikle Vortex til bruk i mappevurdering. Møtet ble avholdt den 19. november, 2004. Vi så at grunnlaget i Vortex passet godt til mappevurdering, men at teknologien må utvikles videre slik at det støtter de ulike pedagogiske prosessene som inngår i mappevurdering som en arbeidsform og vurderingsform.

Som grunnlag for samtenkningen tok vi utgangspunkt i en kjent beskrivelse av hva mappevurdering er, ulike typer av mapper, samt en idealmodell for mappevurdering (Wittek 2002). I den forbindelse ble det delt ut en artikkel som var forutsatt lest i forkant av møtet for å gi en felles plattform for å diskutere hva mappevurdering er og bedre kunne diskutere hvordan Vortex kan støtte slike prosesser.
Artikkel: http://www.usit.uio.no/it/dlo/ressurssamling/lenker/artikkel_wittek.html

Beskrivelse av mappevurdering

· Studentene har en aktiv rolle i å samle dokumentasjon som viser innsats, fremskritt og prestasjoner gjennom studieperioden

· Dokumentasjonen kan være variert både med hensyn til kontekst og sjanger

· Studenten har en sentral rolle i å vurdere kvaliteten i eget arbeid

· Formativ vurdering sentralt: Tilbakemelding fra såvel medstudenter som fra lærer(e) som studenten kan dra nytte av i læringsarbeidet

· Refleksjon over faglige problemstillinger og egen læreprosess vektlegges

· Det gjøres et utvalg av dokumentasjonen som legges frem til sluttvurdering, det knyttes refleksjon til arbeids- og utvelgelsesprosess

Typer av mapper
· Læringsmappe (samlemappe): Er et arbeidsredskap for dokumentasjon og formativ vurdering gjennom studiet, inngår ikke i sluttevalueringen. Hver student kan dokumentere det hun eller han finner meningsfylt. Studenten selv er mottakeren. Medstudenter kan kommentere på arbeidene/veilede, samt selv lære av å lese og vurdere andres arbeider.

· Vurderingsmappe innebærer at det er en sluttvurdering (summativ) som er det primære siktemålet. Mappearbeidene blir da laget og valgt ut først og fremst med tanke på hva en ønsker å vurdere. Vurderingsmappen har intern og/eller ekstern sensor som primær mottaker. 

· Kompetansemappe lages med tanke på å søke jobb, oppdrag, kompetanseopprykk eller studieplass. Formålet er å dokumentere sin egen kompetanse. Kan brukes for å dokumentere kompetanse ved senere jobbsøking. 

Mulig modell for mappevurdering

Utsjekkmatrise
På bakgrunn av beskrivelsen av hva mappevurdering er i sin idealform, begrepsavklaringen og modellen, ble det diskutert muligheter for å utvikle Vortex slik at teknologien støtter de prosessene som kreves i sammenhengen. Som utgangspunkt for dette første møtet snakket vi om de nedenfor nevnte elementene i mappevurdering.
	
	Elementer i mappevurdering
	Muligheter i Vortex?
	Status jfr. møtet (stikkord)

	1.
	Studentene har en aktiv rolle i å samle dokumentasjon som viser innsats, fremskritt og prestasjoner gjennom studieperioden


	· Mulig å samle arbeider i mapper gjennom en studieperiode

· Varianter av mapper?


	· Ja, studentene kan samle arbeider i mapper

· Nei, vi må utvikle varianter av mapper

	2.
	Dokumentasjonen kan være variert både med hensyn til kontekst og sjanger


	· Støtte for filtyper

· Flere maler for sjangere?


	· Ja, Vortex støtter de kjente filtypene som Word, excel osv.

· Nei, DML må angi relevante maler som bør utvikles

	3.
	Studenten har en sentral rolle i å vurdere kvaliteten i eget arbeid


	· Skrive egne læringsmål og egenvurdering/refleksjon i maler for dette?

· Skrive dette i Word-fil/annet format og laste opp i mappe?


	· Som over: event. mal må utvikles

· Men mulig for studenten å lage læringsmål i Word

	4.
	Formativ vurdering sentralt:

Tilbakemelding fra såvel medstudenter som fra lærer(e) som studenten kan dra nytte av i læringsarbeidet


	· Mulig gjennom å åpne mappene for andre og skrive tilbakemelding direkte i dokumentene som ligger der?

· Trackes brukerendringer?

· Versjonskontroll?


	· Ja, du kan skrive i andres filer

· Nei, det er ikke noen versjonskontroll pr. i dag, man må lagre med nytt navn

	5.
	Refleksjon over faglige problemstillinger og egen læreprosess vektlegges


	· Mal for faglige oppgaver som f.eks. essay?

· Mal for refleksjonsnotat jfr. pkt. 3?
	· Nei, det finnes ikke maler for ulike sjangere (eks. essay)
· Nei, det finnes ikke mal eller felt for å skrive inn refleksjonsnotat

	7.
	Det gjøres et utvalg av dokumentasjonen som legges frem til sluttvurdering, det knyttes refleksjon til arbeids- og utvelgelsesprosess


	· Mulig å selektere arbeider til mappe for sluttvurdering?

· Hvordan ’låse’ mappen/event. åpningstid?

· Anonymisering av mapper/innleverte arbeider nødvendig (eksamen)?
	· Nei, det er ikke låsning av mapper pr. i dag/åpningstid
· Nei, det er ikke utviklet muligheter for anonym innlevering


I møtet kom det frem at Vortex støtter noen av de ovenfor nevnte ”kravene” i matrisen, mens andre funksjoner må utvikles. 
Mot en kravspesifikasjon

På møtet ble det bestemt at DML må lage en kravspesifikasjon i henhold til mappevurdering, og vurdere denne sammen med SAUS. Før vi kan ta fatt på arbeidet med å videreutvikle Vortex, må DML gjøre et grundig forarbeid for å komme frem til de riktige og relevante kravene. Hvilke krav må tilfredsstilles? Hvilke må tilfredsstilles først og hva kan vi utvikle sekundært?
Vider arbeid

Det innkalles til et internt DML-møte i uke 6 hvor vi brainstormer en skisse til en kravspesifikasjon. Denne skissen presenteres deretter så raskt som mulig for SAUS på et eget møte og utvikles videre etter respons fra dem. En detaljert prosjektplan for videre arbeid vil da konkretiseres. En generell prosjektplan som viser hovedleveranser er allerede laget, men når det gjelder milepæler underveis må disse konkretiseres i samarbeid med SAUS.

